[{"text_idx": "#000005", "text": "Yn o\u0302l y gyfraith, \u201cmae\u2019n well i ddeg o bobl euog ddianc nag i un person dieuog ddioddef.\u201d Yr enw a roddir i\u2019r wireb hon yw cymhareb Blackstone, ac mae\u2019n cydnabod y berthynas anochel rhwng achosion cadarnhaol cywir ac achosion cadarnhaol anghywir. Er mwyn sicrhau nad oes yr un person dieuog yn mynd i\u2019r carchar, byddai\u2019n rhaid i ni roi\u2019r gorau i euogfarnu unrhyw un. Er mwyn sicrhau bod pob person euog yn mynd i\u2019r carchar, byddai\u2019n rhaid i ni garcharu pawb. Gan nad yw\u2019r naill safbwynt na\u2019r llall yn dderbyniol, mae\u2019n rhaid i ni benderfynu \u2013 fel cymdeithas \u2013 faint o achosion cadarnhaol anghywir rydym yn barod i\u2019w derbyn ar gyfer nifer benodol o achosion cadarnhaol cywir."}, {"text_idx": "#000007", "text": "Wrth gwrs, yr ateb \u2018hawdd\u2019 yw bod yn rhaid i ni, fel cymdeithas a phroffesiwn, ymdrechu i leihau pa mor gyffredin yw cam-drin a lleihau nifer yr achosion cadarnhaol anghywir a nifer yr achosion negyddol anghywir. Yn y byd go iawn, ni allwn ddiddymu cam-drin plant yn gyfan gwbl. Felly, mae gennym benderfyniad i\u2019w wneud \u2013 faint o achosion cadarnhaol anghywir (neu achosion negyddol anghywir) rydym yn barod i\u2019w caniata\u0301u?"}, {"text_idx": "#000009", "text": "Pa bynnag ddewis a wnawn yngly\u0302n a\u0302\u2019r trothwy ar gyfer ymchwiliadau amddiffyn plant, neu fynd a\u0302 phlentyn i ofal, mae\u2019n rhaid i rywun, yn rhywle, dderbyn y goblygiadau. Pan fydd rhywun diniwed yn mynd i\u2019r carchar, mae\u2019n dioddef anghyfiawnder. Pan fydd person euog yn cael ei ollwng yn rhydd, mae ei ddioddefwr, a\u2019r gymdeithas ehangach, yn dioddef anghyfiawnder. Nid tasg syml yw pwyso a mesur yr anghyfiawnderau gwahanol hyn a dod o hyd i\u2019r trothwy \u2018cywir\u2019. Y dull gorau sydd gennym yw trafodaeth ddemocrataidd a llunio polisi\u0308au. Er mwyn cael y drafodaeth honno, mae angen i ni fod yn glir ynghylch graddau\u2019r anghyfiawnder yr ydym yn barod i\u2019w dderbyn, ac ar ran pwy."}, {"text_idx": "#000010", "text": "Os ydych chi eisiau rhannu eich barn ar y pwnc hwn (pa resymeg fyddech chi\u2019n ei derbyn?)"}]